Սյուզան Հեֆընա

**Սյուզան Հեֆընա** (, , ), գերմանացի-եգիպտացի վիզուալ նկարիչ։ Ստեղծագործում է տարբեր բնագավառներում, այդ թվում՝ նկարչություն, լուսանկարչություն, քանդակագործություն, ինստալյացիա, վիդեո և ներկայացում։ Ապրում և ստեղծագործում է Կահիրեում և Գերմանիայում։

## Կենսագրություն
Սյուզան Հեֆընան ծնվել է 1962 թվականին Եգիպտոսում։ Հայրը եգիպտացի է, մայրը՝ գերմանացի։ Մինչև 8 տարեկան հասակն ապրել է Եգիպտոսում, այնուհետև տեղափոխվել է Ավստրալիայի Գրաց քաղաքը՝ մոտ լինելու մոր ընտանիքին։ 1992 թվականին ավարտել է Ֆրանկֆուրտի Städelschule ժամանակակից գեղարվեստի ակադեմիայի Նոր մեդիա ինստիտուտը Պիտեր Վայբելի ղեկավարությամբ։

Հեֆընան իր եգիպտական և գերմանական արմատները համատեղում է աշխատանքում՝ օգտագործելով քաղաքային պատկերներ, տպագրություն և երկու երկրների ավանդույթները՝ կամրջելու նրանց մշակույթները։

## Ստեղծագործություններ
Ընդհանուր առմամբ կտավներում Հեֆընան մեկ շերտից ավել աշխատանքների համար օգտագործում է թանաք, իսկ մեկ շերտի համար սովորաբար օգտագործում է ջրաներկ։ Նրա ստեղծագործություններում կրկնվող թեմա է արաբական ճարտարապետության մաշրաբիյա էլեմենտը. ավանդական եգիպտական ճարտարապետությամբ առանձնացող փայտե կամ քարե վանդակավոր էկրան։ Այս էկրանները Հեֆընայի ստեղծագործություններում հայտնվել են 1990 թվականին նրա փոքր տեսախցիկով արված լուսանկարներում։ 2008 թվականին Սերպենտայն պատկերասրահում կազմակերպվել է Հեֆընայի «Edgware ճանապարհին» խորագրով անհատական ցուցահանդեսը, որը բխել է վերջին Արաբական գարուն հեղափոխական ալիքից։ 2009 թվականին նրա շուրջ 300 թանաքե և մատիտային աշխատանքներ ցուցադրվել են Fare Mondi Giardini և Arsenaleof վայրերում, Վենետիկի 53-րդ բիենալեում։ Հեֆընայի նախագծերը փաստագրվել են «Pars Pro Toto» տրիլոգիայում, խմբագիր՝ Հանս Ուլրիխ Օբրիստ, հրատարակիչ՝ Քեհրեր Վերլագ։

## Ցուցահանդեսներ
2014 թվականին Հեֆընայի ստեղծագործությունները ցուցադրվել են Նյու Յորքի Նոր թանգարանի «Այստեղ և այլուր» ցուցահանդեսում, ինչպես նաև Շարժայի բիենալեյում, Կահիրեի քաղաքապետարանի պատկերասրահում, Լոնդոնում, Վիեննայում։

## Մրցանակներ
* Կահիրեի բիենալեի միջազգային մրցանակ, 1998 թ. 
* Ժամանակակից գծանկարի մրցանակ Դանիել և Ֆլորենս Գուերլան հիմնադրամից, Փարիզ, 2013 թ.

## Արվեստի շուկա
Հեֆընայի աշխատանքները ցուցադրվում են Լոնդոնի Pi Artworks-ում, Ստամբուլում, Չիկագոյի Rhona Hoffman պատկերասրահում։

## Գրականություն
* Leonhard Emmerling: *Susan Hefuna: The Discreet Charm of Assimilation.* In: NKA Journal of Contemporary African Art. Fall issue, Duke University Press, 2001.
* Tracy Murinik: *Susan Hefuna: Celebrate Life.* In: NKA Journal of Contemporary African Art. summer issue, Duke University Press, 2001.
* Lisa Ball-Lechgar: *Mind The Gap – Susan Hefuna.* In: Canvas magazine, Dubai, 2007.
* Aida Eltorie: *Susan Hefuna: Creating the Dream Space.* In: Contemporary Practices magazine, Dubai, 2009.
* Mark Rappolt: *Susan Hefuna: Everything is Drawing.* In: Art Review. issue 46, London 2010.
* Bettina Mathes: *Susan Hefuna: Corporeal Map.* In: Flash Art. winter issue Nr. 275, Milan, 2010.
* Reinhard Ermen: *Susan Hefuna: Zeichnen zur Zeit.* In: Kunstforum International, issue 208, Germany, 2011.
* Sarah P. Hanson: *Susan Hefuna: An artist pivots between cultures.* In: Modern Painters issue November, New York, 2012.
* Bettina Mathes: *Traces of You*, Universes in universe - World of Art.
* Brett Littman: *On Susan Hefuna's "Brilliant" Art*, Artspace, 2013. 
* Ed. Tayfun Belgin: *Susan Hefuna. Buildings.* Osthaus Museum. ISBN 978-3868285604, Germany, 2014.
* Museum Villa Stuck Munich: *Common Grounds.* Pub. by Hatje Cantz. ISBN 978-3-7757-3967-2, Germany, 2015.

## Ծանոթագրություններ

## Արտաքին հղումներ
* Սյուզան Հեֆընայի կայքը

Կատեգորիա:20-րդ դարի նկարչուհիներ
Կատեգորիա:Գերմանացի լուսանկարիչներ
Կատեգորիա:Գերմանացի նկարիչներ
Կատեգորիա:Գերմանացի քանդակագործներ
Կատեգորիա:Եգիպտացի կին արվեստագետներ
Կատեգորիա:Եգիպտացի նկարիչներ